अमरीका की सरीना ने इटली की अपनी प्रतिद्वंदी फ्रैंसेस्का शियावोने को मात्र एक घंटो में 6-0, 6-1 से आसानी से हरा दिया.मुक़ाबला जीतने के बाद सरीना ने कहा, "मैं जानती थी कि पहले ही दौर में ग्रैंड स्लैम विजेता से खेलना काफ़ी मुश्किल मुक़ाबला होता है इसीलिए मैंने तय कर लिया था कि इस मुक़ाबले को मैं पूरी गंभीरता से लूँगी."दूसरी वरीयता प्राप्त 



रफ़ाएल नडाल ने अमरीका के रियान हैरिसन को 6-4, 6-2, 6-2 से हरा दिया. स्पेन के लिए खेलने वाले नडाल 2010 में यूएस ओपन के विजेता रह चुके हैं.साल 2013 का आख़िरी ग्रैंड स्लैम यूएस ओपन सोमवार को शुरू हुआ.नडाल 2011 में यूएस ओपन के फ़ाइनल में नोवाक जोकोविच से हारने के बाद पहली बार यूएस ओपन में खेल रहे हैं. नडाल घुटने में चोट लगने के कारण 2012 यूएस ओपन में नहीं खेल पाए थे.अमरीकी खिलाड़ी वीनस विलियम्स ने बेल्जियम की कर्सटन फ्लिपकेंस को 6-1, 6-2 से हरा दिया. वीनस साल 2000 और 2001 में यूएस ओपन जीत चुकी हैं.पिछले साल यूएस ओपन की विजता रही 31 वर्षीय सरीना ने 33 वर्षीय शियावोने को खेल के हर विभाग में मात दी. उनके बीच का मुक़ाबला पूरी तरह एकतरफ़ा रहा. शियावोने ने 2010 में फ्रेंच ओपन का ख़िताब जीता था.यूएस ओपन में पाँच बार विजेता रह चुके स्विस खिलाड़ी रोजर फ़ेडरर का मुक़ाबला स्लोवेनिया के ग्रेगा ज़ेमजा से था. यह मुक़ाबला बारिश के कारण स्थगित हो गया.पांचवी वरीयता प्राप्त चीन की खिलाड़ी ली ना ने बेलारूस की ओल्गा गोवोर्तसोवा को 6-2, 6-2 से हरा दिया. ली ना 2011 में फ्रेंच ओपन जीत चुकी हैं.26 अगस्त से अमरीका के न्यूयॉर्क में शुरू हुआ यूएस ओपन नौ सितम्बर तक चलेगा.(बीबीसी हिन्दी के एंड्रॉएड ऐप के लिए आप 



यहां क्लिक कर सकतें हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)